ಡಿ.ಜೆ. ಹಳ್ಳಿ ಘಟನೆಯಲ್ಲಿ 4 ಮರಿಗಳನ್ನು ಕಳೆದುಕೊಂಡ ಬೆಕ್ಕಿನದು ಮೂಕ ರೋಧನೆ ಬೆಂಗಳೂರು: ನಗರದ ಕೆಜಿ ಹಳ್ಳಿ, ಡಿಜಿ ಹಳ್ಳಿ ಬಳಿ ನಡೆದ ಘಟನೆಯಲ್ಲಿ ಕೇವಲ ಪೊಲೀಸ್ ಠಾಣೆ, ವಾಹನಗಳಷ್ಟೇ ಅಲ್ಲದೆ ನಾಲ್ಕು ಪುಟ್ಟ ಬೆಕ್ಕಿನ ಮರಿಗಳೂ ಸಾವನ್ನಪ್ಪಿದ್ದು ಮರಿಗಳನ್ನ ಕಳೆದುಕೊಂಡ ತಾಯಿಬೆಕ್ಕು ಮೂಕ ರೋಧನೆ ಅನುಭವಿಸುತ್ತಿದೆ. ಡಿ.ಜೆ. ಹಳ್ಳಿ ಪೊಲೀಸ್ ಠಾಣೆಯ ಬೇಸ್ಮೆಂಟ್ನಲ್ಲಿ ವಾರದ ಹಿಂದಷ್ಟೇ ಬೆಕ್ಕೊಂದು ಮರಿಗಳಿಗೆ ಜನ್ಮ ನೀಡಿತ್ತು. ಆದ್ರೆ ಘಟನೆ ನಡೆದ ದಿನ ಪೊಲೀಸ್ ಸ್ಟೇಷನ್ ಬೇಸ್ಮೆಂಟ್ಗೆ ಉದ್ರಿಕ್ತರು ಬೆಂಕಿ ಹಚ್ಚಿದ್ದರು. ಈ ವೇಳೆ ಬೆಕ್ಕಿನ ಮರಿಗಳು ಸಾವನ್ನಪ್ಪಿದ್ದು ತಾಯಿಬೆಕ್ಕು ಪದೇ ಪದೇ ಬೇಸ್ಮೆಂಟ್ನತ್ತ ತೆರಳಿ ಮರಿಗಳಿಗಾಗಿ ಹುಡುಕುತ್ತಿರುವ ದೃಶ್ಯ ಹೃದಯ ಕಲಕುವಂತಿದೆ.